Diari Oficial de la Generalitat Valenciana


Sumari del DOGV 7528, del 19-05-2015 (2015/4417)

RESOLUCIÓ de 7 de maig de 2015, de la Conselleria d'Educació, Cultura i Esport, per la qual es prorroga durant el curs 2015-2016 la Resolució de 20 de maig de 2013 per la qual s'autoritza la implantació d'un programa experimental de Batxillerat d'exceŀlència en l'IES número 1 de Cheste durant el curs 2013-2014.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7528

Data del DOGV
:   19-05-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/4417


Data del document
:   07-05-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 de maig de 2015, de la Conselleria d'Educació, Cultura i Esport, per la qual es prorroga durant el curs 2015-2016 la Resolució de 20 de maig de 2013 per la qual s'autoritza la implantació d'un programa experimental de Batxillerat d'exceŀlència en l'IES número 1 de Cheste durant el curs 2013-2014. [2015/4417]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, dedica el capítol IV del títol I a les ensenyances de Batxillerat. Al seu torn, l'article 120.4 disposa que els centres, en l'exercici de la seua autonomia, poden adoptar experimentacions, plans de treball, formes d'organització, normes de convivència i ampliació del calendari escolar o de l'horari lectiu d'àrees o matèries, en els termes que establisquen les administracions educatives i dins de les possibilitats que permeta la normativa aplicable, inclosa la laboral, sense que, en cap cas, s'imposen aportacions a les famílies ni exigències per a les administracions educatives.   
L'apartat 3 de la disposició final quinta de l'esmentada Llei Orgànica 8/2013 establix que les modificacions introduïdes en el currículum, l'organització, els objectius, els requisits per a l'obtenció de certificats i títols, els programes, la promoció i les avaluacions de Batxillerat s'implantaran per al primer curs en el curs escolar 2015-2016, i per al segon curs en el curs escolar 2016-2017.  
El Reial Decret 1105/2014, de 26 de desembre, pel qual s'establix el currículum bàsic de l'Educació Secundària Obligatòria i de Batxillerat, indica, en l'article 7, que les administracions educatives fomentaran l'autonomia pedagògica i organitzativa dels centres, afavoriran el treball en equip del professorat i estimularan l'activitat investigadora a partir de la seua pràctica docent. Els centres docents desenrotllaran i complementaran, si és el cas, el currículum i les mesures d'atenció a la diversitat establides per les administracions educatives, i les adaptaran a les característiques de l'alumnat i a la seua realitat educativa a fi d'atendre tot l'alumnat. Així mateix, arbitraran mètodes que tinguen en compte els diferents ritmes d'aprenentatge de l'alumnat, que afavorisquen la capacitat d'aprendre per si mateixos i que promoguen el treball en equip. L'aplicació del que disposa el dit reial decret s'entén sense perjuí del que han establit la seua disposició final primera i la seua disposició derogatòria.  
Per mitjà de la Resolució de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excelència en l'IES número 1 de Cheste durant el curs 2013-2014, es va establir que la implantació de les ensenyances del primer curs del programa es realitzaria durant el present curs 2013-2014, mentres que les ensenyances del segon curs del programa començarien a impartir-se en el curs 2014-2015.  
  
Posteriorment, mitjançant una Resolució de 19 de maig de 2014, de la Conselleria d'Educació, Cultura i Esport, es va prorrogar durant el curs 2014-2015 la Resolució de 20 de maig de 2013, de la Conselleria d'Educació, Cultura i Esport.  
Arribats a este punt, per mitjà de la present resolució, es dóna continuïtat al contingut de l'esmentada Resolució de 20 de maig de 2013, de la Conselleria d'Educació, Cultura i Esport, per mitjà de l'autorització per a incorporar nou alumnat al primer curs del programa en el curs escolar 2015-2016.  
Vista la proposta de les direccions generals de Centres i Personal Docent, i d'Innovació, Ordenació i Política Lingüística, de data 5 de maig de 2015, de conformitat amb esta, en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
1. Autoritzar la pròrroga de la Resolució de 20 de maig de 2013, de la Conselleria d'Educació, Cultura i Esport, per la qual s'autoritza la implantació d'un programa experimental de Batxillerat d'excelència en l'IES número 1 de Cheste durant el curs 2013-2014.   
2. A estos efectes, es procedirà a la incorporació de nou alumnat al primer curs del programa durant el curs 2015-2016, així com a la incorporació de nou alumnat al segon curs en funció del nombre de llocs escolars vacants existents.  
  
Segon  
1. Per a la pròrroga del programa, en el curs 2015-2016 es constituiran dos unitats en primer de Batxillerat i dos unitats en segon de Batxillerat, sense perjuí de l'habilitació de futures unitats que poguera efectuar la direcció general competent en matèria de centres docents en funció de la demanda de llocs escolars en el centre.  
  
2. En el programa de Batxillerat d'excelència s'oferiran les modalitats de Batxillerat prèviament autoritzades en el centre.  
  
Tercer  
La duració, característiques, currículum, així com criteris i procediment d'admissió de l'alumnat en el programa, es regiran pel que establix la Resolució de 20 de maig de 2013, de la Conselleria d'Educació, Cultura i Esport, i en la resta de disposicions reglamentàries que siguen aplicables, amb les excepcions indicades en els apartats següents respecte al currículum i el procediment d'admissió d'alumnat.  
  
  
Quart  
1. El currículum, l'organització, i l'avaluació en el primer curs de Batxillerat s'ajustarà al que s'ha indicat en el Reial Decret 1105/2014, de 26 de desembre, pel qual s'establix el currículum bàsic de l'Educació Secundària Obligatòria i de Batxillerat, així com en la seua normativa de desplegament a la Comunitat Valenciana.  
2. El currículum i l'organització del segon curs de Batxillerat s'ajustarà al que disposa el Decret 102/2008, d'11 de juliol, del Consell, pel qual s'establix el currículum de Batxillerat a la Comunitat Valenciana, així com a la normativa general en matèria de matèries optatives, d'avaluació, i d'organització i funcionament d'estes ensenyances a la Comunitat Valenciana.  
  
Quint  
1. Els solicitants d'una plaça del programa de Batxillerat d'excelència en l'IES número 1 de Cheste ompliran el formulari de solicitud d'admissió en Batxillerat; per a fer-ho, hauran de seguir el procediment establit per la normativa vigent, i hauran de consignar com a última opció de la seua solicitud les dades següents:  
Horari: O  
Centre: IES número 1  
Codi: 98474684  
2. Les solicituds i la documentació corresponent es presentaran en el centre en què se solicita plaça com a primera opció.  
3. En el mateix termini establit per a la presentació de solicituds d'admissió en Batxillerat, els solicitants d'una plaça del programa de Batxillerat d'excelència en l'IES número 1 de Cheste hauran d'entregar en este últim centre còpia de la solicitud i de la documentació prèviament presentades en el centre de primera opció, degudament registrada.  
  
4. La baremació de les solicituds que complisquen els requisits establits per la normativa vigent es realitzarà per part del Consell Escolar de l'IES número 1 de Cheste.  
  
Sext  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Sèptim  
Esta resolució tindrà efectes des de la data en què es dicta; no obstant això, els seus efectes acadèmics s'entenen referits a l'inici del curs acadèmic 2015-2016.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, la present resolució esgota la via administrativa i contra esta es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 7 de maig de 2015 € La consellera d'Educació, Cultura i Esport, p. d. (R 26.03.2013, DOCV 6993, 28.03.2013), el secretari autonòmic d'Educació i Formació: Manuel Tomás Ludeña.